**ПРОТОКОЛ № 35**

**от заседание на Комисия по дисциплинарните производства**

**на Висшия съдебен съвет,**

**проведено на 25 август 2015 г.**

Днес, 25 август 2015 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав:

**ПРЕДСЕДАТЕЛ: ГАЛЯ ГЕОРГИЕВА**

 **ЧЛЕНОВЕ: СВЕТЛА ПЕТКОВА**

**ВАСИЛ ПЕТРОВ**

**ЮЛИЯ КОВАЧЕВА**

**ЯСЕН ТОДОРОВ**

**ОТСЪСТВАТ: МИЛКА ИТОВА, МИХАИЛ КОЖАРЕВ**

От администрацията на ВСС:

Деница Захариева – главен експерт – юрисконсулт в дирекция „Дисциплинарна дейност”.

Силвия Георгиева – младши експерт – юрисконсулт в дирекция „Дисциплинарна дейност”.

 **Заседанието протече при следния дневен ред:**

1. Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.07.2015 г. – 31.07.2015 г.
2. Проект на информация от дирекция „Дисциплинарна дейност“ в изпълнение на решение на комисия „Публична комуникация” на ВСС по т. 4 от протокол № 28/04.08.2015г. /отложено от 13.08.2015г./
3. Доклад от Христина Тодорова – директор на дирекция „Международна дейност“ в АВСС във връзка с писмо от Министерство на правосъдието, във връзка с изготвянето от страна на *Европейската комисия за ефективност на правосъдието към Съвета на Европа* (CEPEJ) на Оценка на европейските съдебни системи.
4. Предложение от Калоян Топалов – председател на Софийски градски съд, за налагане на дисциплинарно наказание на Елка Христова Пенчева – съдия в СГС.
5. Предложение от Калоян Топалов – председател на Софийски градски съд, за налагане на дисциплинарно наказание на Олга Велиславова Кадънкова - съдия в СГС.
6. Предложение от Даниела Попова – административен ръководител на Апелативната специализирана прокуратура, за налагане на дисциплинарно наказание и за отстраняване от длъжност на Светлозар Костадинов Костов – административен ръководител на Специализираната прокуратура и Становище от Светлозар Костов – административен ръководител на Специализираната прокуратура.

1. Заповед № 2584/07.08.2015 г. на Христо Динев - административен ръководител на Софийска градска прокуратура, за обръщане на внимание на Диана Велчева Спасова – прокурор в Софийска районна прокуратура, командирована в Софийска градска прокуратура.
2. Заповеди № 81/14.07.2015 г. и № 83/15.07.2015 г. на Надежда Желева - административен ръководител на Окръжна прокуратура гр. Габрово, за обръщане на внимание на Милчо Иванов Генжов – прокурор в Окръжна прокуратура гр. Габрово.

**По дневния ред**

**1. ОТНОСНО:** Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.07.2015 г. – 31.07.2015 г.

**КОМИСИЯ ПО ДИСЦИПЛИНАРНИТЕ ПРОИЗВОДСТВА**

**Р Е Ш И:**

**1.** Приема отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.07.2015 г. – 31.07.2015 г.

 **2.ОТНОСНО:** Проект на информация от дирекция „Дисциплинарна дейност“ в изпълнение на решение на комисия „Публична комуникация” на ВСС по т. 4 от протокол № 28/04.08.2015г. /отложено от 13.08.2015г./

**КОМИСИЯ ПО ДИСЦИПЛИНАРНИТЕ ПРОИЗВОДСТВА**

**Р Е Ш И:**

 **2.1.** Одобрява информация, изготвена от дирекция „Дисциплинарна дейност“ в изпълнение на решение на комисия „Публична комуникация” на ВСС по т. 4 от протокол № 28/04.08.2015г. /отложено от 13.08.2015г./

 **2.2.** Информацията да се изпрати на комисия „Публична комуникация” на ВСС.

**3.ОТНОСНО:** Доклад от Христина Тодорова – директор на дирекция „Международна дейност“ в АВСС във връзка с писмо от Министерство на правосъдието, във връзка с изготвянето от страна на Европейската комисия за ефективност на правосъдието към Съвета на Европа (CEPEJ) на Оценка на европейските съдебни системи.

**КОМИСИЯ ПО ДИСЦИПЛИНАРНИТЕ ПРОИЗВОДСТВА**

**Р Е Ш И:**

**3.1.** Одобрява проекта на отговори във връзка с писмо от Министерство на правосъдието относно изготвянето от страна на Европейската комисия за ефективност на правосъдието към Съвета на Европа (CEPEJ) на Оценка на европейските съдебни системи.

**3.2.** Отговорите да се предоставят на комисия „Международна дейност“ на ВСС.

 **4.ОТНОСНО:**Предложение от Калоян Топалов – председател на Софийски градски съд, за налагане на дисциплинарно наказание на Елка Христова Пенчева – съдия в СГС.

**КОМИСИЯ ПО ДИСЦИПЛИНАРНИТЕ ПРОИЗВОДСТВА**

**Р Е Ш И:**

**4.1.**Предлага на Висшия съдебен съвет, съгласно предложението от Калоян Топалов – председател на Софийски градски съд, да образува дисциплинарно производство, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Елка Христова Пенчева – съдия в СГС.

 **5.ОТНОСНО:**Предложение от Калоян Топалов – председател на Софийски градски съд, за налагане на дисциплинарно наказание на Олга Велиславова Кадънкова - съдия в СГС.

**КОМИСИЯ ПО ДИСЦИПЛИНАРНИТЕ ПРОИЗВОДСТВА**

**Р Е Ш И:**

**5.1.**Предлага на Висшия съдебен съвет, съгласно предложението от Калоян Топалов – председател на Софийски градски съд, да образува дисциплинарно производство, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Олга Велиславова Кадънкова - съдия в СГС.

 **6.ОТНОСНО:** Предложение от Даниела Попова – административен ръководител на Апелативната специализирана прокуратура, за налагане на дисциплинарно наказание и за отстраняване от длъжност на Светлозар Костадинов Костов – административен ръководител на Специализираната прокуратура и Становище от Светлозар Костов – административен ръководител на Специализираната прокуратура.

**КОМИСИЯ ПО ДИСЦИПЛИНАРНИТЕ ПРОИЗВОДСТВА**

**Р Е Ш И:**

**6.1.**Предлага на Висшия съдебен съвет, съгласно предложението от Даниела Попова – административен ръководител на Апелативната специализирана прокуратура, да образува дисциплинарно производство, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Светлозар Костадинов Костов – административен ръководител на Специализираната прокуратура.

 **7.ОТНОСНО:** Заповед на Христо Динев - административен ръководител на Софийска градска прокуратура, за обръщане на внимание на Диана Велчева Спасова – прокурор в Софийска районна прокуратура, командирована в Софийска градска прокуратура.

**КОМИСИЯ ПО ДИСЦИПЛИНАРНИТЕ ПРОИЗВОДСТВА**

**Р Е Ш И:**

**7.1.** Предлага на Висшия съдебен съвет да приеме за сведение Заповед № 2584/07.08.2015 г. на Христо Динев - административен ръководител на Софийска градска прокуратура, с която, на основание чл. 327 от ЗСВ, е обърнато внимание на Диана Велчева Спасова – прокурор в Софийска районна прокуратура, командирована в Софийска градска прокуратура и същата да се приложи към кадровото досие на магистрата.

**7.2.** В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.

**7.3.** Копие от заповедта да се изпрати на Комисия по предложенията и атестирането на съдии, прокурори и следователи на ВСС.

 **8.ОТНОСНО:** Заповеди № 81/14.07.2015 г. и № 83/15.07.2015 г. на Надежда Желева - административен ръководител на Окръжна прокуратура гр. Габрово, за обръщане на внимание на Милчо Иванов Генжов – прокурор в Окръжна прокуратура гр. Габрово.

**КОМИСИЯ ПО ДИСЦИПЛИНАРНИТЕ ПРОИЗВОДСТВА**

**Р Е Ш И:**

**8.1.** Предлага на Висшия съдебен съвет да приеме за сведение Заповеди № 81/14.07.2015 г. и № 83/15.07.2015 г. на Надежда Желева - административен ръководител на Окръжна прокуратура гр. Габрово, с които, на основание чл. 327 от ЗСВ, е обърнато внимание на Милчо Иванов Генжов – прокурор в Окръжна прокуратура гр. Габрово и същите да се приложат към кадровото досие на магистрата.

**8.2.** В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.

**8.3.** Копие от заповедта да се изпрати на Комисия по предложенията и атестирането на съдии, прокурори и следователи на ВСС.

25.08.2015 г.

**ПРЕДСЕДАТЕЛ НА КОМИСИЯ**

**ПО ДИСЦИПЛИНАРНИТЕ**

**ПРОИЗВОДСТВА:**

**ГАЛЯ ГЕОРГИЕВА**